Battlestar Galactica

Battlestar Galactica ye una franquicia de ciencia ficción d'Estaus Unius creyada por Glen A. Larson. Battlestar Galáctica: La serie que hizo grande la ciencia ficición televisiva. en RevanchaMag.com

A franquicia prencipió con a serie de televisión orichinal en 1978 y estió seguida por una serie secuela de curta duración (Galactica 1980), una linia d'adaptacions de libros, novelas orichinals, cómics, un chuego de mesa y videochuegos. Una versión reimachinada de Battlestar Galactica s'emitió como una miniserie de dos partis y tres horas desarrollada por Ronald D. Moore y David Eick en 2003. Ixa miniserie dio puesto a una serie de televisión semanal, que s'emitió dica 2009. Una serie de precuela, Caprica , estió emitida en 2010.

Totas as produccions de Battlestar Galactica comparten a premisa que en una parti leixana d'o universo, una civilización humana s'ha extendiu a un grupo de planetas conoixidas como que as Doce Colonias, a os cuals han migrau dende o suyo mundo natal ancestral de Kobol. As Doce Colonias s'han embolicau en una guerra alongada con una raza cibernetica conoixida como os Cylons, que o suyo obchectivo ye acotolar d'a raza humana. Os Cylons ofreixen paz a os humans, o que resulta estar una estuzia. Con la aduya involuntaria d'un humán clamau Baltar, os Cylons levan a cabo un ataque masivo contra as Doce Colonias y la Flota Colonial de naus espacials que las protechen. Istos ataques acotolan a Flota Colonial, arranan as Colonias y practicament destruyen as suyas poblacions. Os supervivients dispersos fuyen a o espacio exterior a bordo d'una gran variedat de naus espacials disponibles. De toda la flota de batalla colonial, solament o Battlestar Galactica, un chigant cuirazau y portador de naus espacials clamadas Viper, pareixe haber sobreviviu a l'ataque de Cylon. Baixo l'enfilamiento d'o Comandant Adama, a nau Galactica y os suyos pilotos de Viper endrezan una flota fuchitiva de supervivients en busca d'a lechendaria decenotercera colonia conoixida como Tierra.

 Series de televisión 
 Battlestar Galactica (1978–1979).
 Galactica 1980 (1980).
 Battlestar Galactica miniseries (2003).
 Battlestar Galactica (2004–2009).
 Caprica (2010).
 Blood & Chrome (2012).

 Cintas 
 Battlestar Galactica: Razor (2007).
 Battlestar Galactica: The Plan (2009).

 Referencias 

Categoría:Ciencia-ficción
Categoría:Series de televisión d'Estaus Unius
Categoría:Series de televisión de ciencia-ficción
Categoría:Franquicias de ciencia-ficción